cyanic-selkie/wikianc huggingface dataset:
Πωλίν Μαρουά
Τρίτη περίοδος στη πολιτική
Στις 13 Αυγούστου 2007 ο βουλευτής του κόμματος Ροζέρ Μπερτράν (Rosaire Bertrand) ανακοίνωσε την παραίτησή του από την έδρα του στην εκλογική περιφέρεια του Σαρλεβουά (Charlevoix) προκειμένου να επιτρέψει στην πρόεδρο του κόμματος να εκπροσωπηθεί στο Εθνικό Κοινοβούλιο του Κεμπέκ. Στις τοπικές γενικές εκλογές στις 24 Σεπτεμβρίου 2007 συμμετείχαν ως υποψήφιο η Πωλίν Μαρουά και άλλοι συνυποψήφιοί της από άλλα κόμματα της επαρχίας, με εξαίρεση το Φιλελεύθερο κόμμα που δεν συμμετείχε λόγω μιας άτυπης πολιτικής παράδοσης που δεν ήθελε τα μεγάλα κόμματα να θέτουν υποψηφίους ενάντια στον αρχηγό ενός κόμματος. Δύο ημέρες πριν την διενέργεια της εκλογικής διαδικασίας ο αρθρογράφος της εφημερίδας The Gazette ανέφερε ότι η Πωλίν Μαρουά με τον σύζυγό της έχουν ιδιοποιηθεί δημόσια έκταση που είχε χαρακτηριστεί αρχικά προστατευμένη αγροτική περιοχή και είχε απαλλοτριωθεί αργότερα για τις ανάγκες επέκτασης ενός αυτοκινητοδρόμου. Υπό την σκιά του σκανδάλου, η Πωλίν Μαρουά εκλέχθηκε πρώτη με ποσοστό 59,16 % αναδεικνυόμενη βουλευτής του Σαρλεβουά. Ο δεύτερος σε ψήφους ανθυποψήφιός της από την Δημοκρατική Δράση του Κεμπέκ, Κoνράντ Χαρβεΐ, έλαβε 37,04 % των ψήφων. Η ορκωμοσία της στη Βουλή του Κεμπέκ έγινε στις 11 Οκτωβρίου 2007.
Στις γενικές εκλογές στις 8 Δεκεμβρίου 2009 η Πωλίν Μαρουά έγινε αρχηγός της αξιωματικής αντιπολίτευσης στο Εθνικό Κοινοβούλιο του Κεμπέκ. Η κοινοβουλευτική της ομάδα αποτελείτο από 51 βουλευτές, ο μέγιστος αριθμός βουλευτών κόμματος αξιωματικής αντιπολίτευσης στην πολιτική ιστορία του Κεμπέκ. Στις αρχές του 2011 έγινε πιο έντονο το αίσθημα αμφισβήτησης της πρόεδρου του κόμματος για το πρόγραμμα που ακολουθούσε και δημιουργήθηκε μια από τις μεγαλύτερες κρίσεις στην ιστορία του κόμματος. Σε εκείνη την κρίσιμη φάση τέσσερα σημαίνοντα μέλη αποχώρησαν και δηλώνουν ότι θα θέσουν υποψηφιότητα ως ανεξάρτητοι στις επόμενες γενικές εκλογές, ενώ τρία άλλα μέλη αποχώρησαν και εντάχθηκαν στο νεοπαγές κόμμα Συνασπισμός για το Μέλλον του Κεμπέκ. Στις 16 Απριλίου 2011, έλαβε ποσοστό 93,08 % στην ψηφοφορία εμπιστοσύνης που ζήτησε κατά το συνέδριο του κόμματος, ποσοστό που ξεπερνά αντίστοιχα ποσοστά που έλαβαν άλλοι πρόεδροι του κόμματος σε ανάλογη ψηφοφορία. Τον Απρίλιο του 2012 υποστήριξει το απεργιακό κίνημα των φοιτητών των κολλεγίων και των πανεπιστημίων κατά των μέτρων της κυβέρνησης του Ζαν Σαρέ με κυριότερο αυτό του τριπλασιασμού των διδάκτρων, συμμετέχοντας σε κάποιες από τις κινητοποιήσεις φορώντας το σύμβολο του κινήματος που είναι ο κόκκινος ρόμβος και δηλώνει ότι εφόσον ανερχόταν στην εξουσία το Parti québécois στις επικείμενες επαρχιακές γενικές εκλογές, θα αναπροσάρμοζε τα δίδακτρα ανάλογα με το κόστος ζωής, θα καταργούσε τον νόμο που περιορίζει τις διαδηλώσεις και θα απέσυρε τους περιορισμούς στην παρακολούθηση των μαθημάτων. Παράλληλα παρότρυνε τους νέους να ψηφίσουν το κόμμα της στις επερχόμενες εκλογές.
Πρωθυπουργία
thumb|250px|Η Πωλίν Μαρουά στο πλαίσιο της προεκλογικής της καμπάνιας στη πόλη του Κεμπέκ, την παραμονή των εκλογών
Κατά την διάρκεια της προεκλογικής εκστρατείας του Παρτί Κεμπεκουά ενόψει των γενικών εκλογών του Κεμπέκ το 2012, στο προεκλογικό πρόγραμμα του κόμματος δίνεται έμφαση στη ζήτημα της ανεξαρτησίας, της διαφθοράς στον κατασκευαστικό κλάδο, της προστασίας της γαλλικής γλώσσας και ιδιαίτερα στην ακύρωση της αύξησης των διδάκτρων των κολλεγίων και των πανεπιστημίων που ψηφίστηκε με μεσολάβηση της κυβέρνησης του φιλελεύθερου πρωθυπουργού Ζαν Σαρέ. Οι εκλογές αναδεικνύουν το Παρτί Κεμπεκουά πρώτο κόμμα κατακτώντας 54 από τις 125 έδρες του Εθνικού Κοινοβουλίου και συγκρωτόντας έτσι κυβέρνηση μειοψηφίας.
Κατά την διάρκεια της πρώτης ομιλίας της ως νέας πρωθυπουργού της επαρχίας στο κέντρο συνεδριάσεων Metropolis, ένας ένοπλος πυροβόλησε και σκότωσε τον 48χρονο τεχνικό Ντενίς Μπλονσέτ (Denis Blanchette), υπάλληλο του συνεδριακού χώρου, και τραυμάτισε σοβαρά ακόμα έναν. Ο δράστης που συνελήφθη, ήταν ο Ρισάρ Ονρί Μπεν (Richard Henry Bain), κάτοικος του τουριστικού θερέτρου του Μον Τρεμπλόν. Στην κηδεία του τεχνικού παρευρέθηκε η νεοεκλεγείσα πρωθυπουργός.
Μετά την ορκωμοσία του υπουργικού συμβουλίου, η Πωλίν Μαρουά δεσμεύτηκε να καταργήσει τον νόμο της κυβέρνησης Σαρέ για τα κολεγιακά και πανεπιστημιακά δίδακτρα. Ανάμεσα στις πρώτες εξαγγελίες την νέας κυβέρνησης, υπήρξε η κατάθεση προς ψήφιση στο Εθνικό Κοινοβούλιο του Κεμπέκ νομοσχεδίου που απέβλεπε στην διαφάνεια στην δημοπράτηση και στην εκτέλεση των δημοσίων έργων, την ψήφιση νέας Χάρτας για την Γαλλική Γλώσσα που θα επεκτείνει την χρήση της γαλλικής γλώσσας στην μεταλυκειακή εκπαίδευση και στις μικρές επιχειρήσεις και στην κατάργηση των διευκολύνσεων που υπήρχαν σχετικά με την μετεγγραφή γαλλόφωνων μαθητών στα αγγλόφωνα ιδιωτικά σχολεία. Μία από τις πρώτες αποφάσεις την Κυβέρνησης Μαρουά ήταν η παύση της λειτουργίας του μοναδικού πυρηνικού εργοστασίου παραγωγής ηλεκτρικής ενέργειας Gentilly 2 στο Μωρισί του Κεμπέκ. Η αναγγελία του κλεισίματος του εργοστασίου περιόρισε κατά μεγάλο ποσοστό τα κέρδη της δημόσιας κρατικής εταιρίας Hydro-Québec λόγω της μείωσης των συμβολαίων εκμίσθωσης ηλεκτρικού ρεύματος από τον δευτερογενή τομέα.
Επόμενες προτεραιότητες της κυβέρνησης Μαρουά, που σχηματίστηκε στις 19 Σεπτεμβρίου αποτελούμενη από 25 υπουργούς, ήταν η κατάργηση ή η προσθήκη διατάξεων σε νομοσχέδια που ψηφίστηκαν από την Εθνοσυνέλευση επί πρωθυπουργίας Σαρέ που έβρισκαν αντίθετο το σεπαριστικό κόμμα, όπως ο νόμος 78 που περιόριζε τις διαδηλώσεις κατά τις φοιτητικές κινητοποιήσεις του 2012, όπως επίσης και την εγγύηση του επαρχίας σε δανειοδότηση της μεταλλουργικής βιομηχανίας που εκμεταλλεύεται το ορυχείο αμιάντου Jeffrey στο Τεντφόρ Μιν. Επόμενες αποφάσεις υπήρξαν η αύξηση της φορολογίας ώστε να καταπολεμηθεί το έλλειμμα της γενικής κυβέρνησης, η προώθηση της χρήσης της γαλλικής γλώσσας στις δημόσιες υπηρεσίες και τον επανασχεδιασμό το σχεδίου ανάπτυξης και διαχείρισης των φυσικών πόρων του Βορείου Κεμπέκ. Επόμενοι στόχοι της κυβέρνησης ήταν ο περιορισμός της πρόσβασης κυρίως των κατασκευαστικών εταιριών σε δημόσια έργα όταν προκύπτουν υποθέσεις διαφθοράς, η μείωση της χρηματοδότησης των πανεπιστημίων προς όφελος της προσχολικής εκπαίδευσης και η αύξηση των φόρων σε ποτά και τσιγάρα ώστε να ενισχυθεί η χρηματοδότηση της δημόσιας υγείας. Παράλληλα υπήρξαν προσπάθειες για την αντιμετώπιση της αυξανόμενης ανεργίας με τη χορήγηση δανείων σε μεγάλες βιομηχανίες με την εγγύηση του δημοσίου και την επιλεκτική μείωση της τιμής του ηλεκτρικού ρεύματος σε ορισμένες από αυτές.
Η Πωλίν Μαρουά, λαμβάνοντας υπόψη την ενίσχυση των ποσοστών του κόμματος στις δημοσκοπήσεις και την απήχηση που έδειχνε σε μεγάλο μέρος των πολιτών η προς ψήφιση Χάρτα των αξιών του Κεμπέκ, αποφάσισε την προκήρυξη γενικών εκλογών στις 7 Απριλίου 2014 ώστε να υπάρξει κυβέρνηση πλειοψηφίας. Η προεκλογική εκστρατεία, αν και αρχικά επικεντρώνονταν στα θέματα της οικονομίας και της χάρτας που προωθούσε την απαγόρευση της χρήσης των θρησκευτικών εμβλημάτων στις δημόσιες υπηρεσίες, κατέληξε να αναφέρεται στη πιθανότητα προκήρυξης νέου δημοψηφίσματος για την ανεξαρτησία του Κεμπέκ και στα πολιτικά σκάνδαλα διαφθοράς. Οι τελευταίες εξελίξεις οδήγησαν στην συντριβή του Παρτί Κεμπεκουά στις γενικές εκλογές, την ανάδειξη του Φιλελεύθερου κόμματος στην εξουσία με κυβέρνηση πλειοψηφίας και την αύξηση των εδρών των υπολοίπων κοινοβουλευτικών κομμάτων, του Συνασπισμού για το Μέλλον του Κεμπέκ και του Αλληλέγγυου Κεμπέκ. Το βράδυ της εκλογικής αναμέτρησης, η Πωλίν Μαρουά δεν κατάφερε να εκλεγεί στην εκλογική περιφέρεια του Σαρλεβουά-Κοτ ντε Μπωπρέ. Στην ευχαριστήρια ομιλία της στους οπαδούς του κόμματός της, ανακοίνωσε την παραίτησή της από την προεδρία του κόμματος.
Εξωτερικοί σύνδεσμοι
Κατηγορία:Πρωθυπουργοί του Κεμπέκ
Ανατολικό Ρενέλ
Το ανατολικό Ρενέλ (αγγλικά: East Rennell) αποτελεί το νοτιοανατολικό τμήμα της νήσου Ρενέλ στα Νησιά του Σολομώντα στον Ειρηνικό ωκεανό, και έχει ανακηρυχθεί ως Μνημείο Παγκόσμιας Κληρονομιάς από την ΟΥΝΕΣΚΟ. Το 2013, η αρμόδια επιτροπή για τα μνημεία παγκόσμιας κληρονομιάς σήμανε την περιοχή ως ευρισκόμενη σε κίνδυνο λόγω των υλοτομικών εργασιών στην περιοχή οι οποίες απειλούν την ισορροπία του βιότοπου. Το Ρενέλ είναι ο μεγαλύτερος υπερυψωμένος κοραλλιογενής ύφαλος στον κόσμο, και στην περιοχή του ανατολικού Ρενέλ διαβιούν πολλά ενδημικά είδη.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Ωκεανία Κατηγορία:Νησιά της Ωκεανίας Κατηγορία:Μνημεία Παγκόσμιας Κληρονομιάς σε κίνδυνο
Πλατεία Ελευθερίας
Ο όρος Πλατεία Ελευθερίας μπορεί να αναφέρεται στις παρακάτω αξιοσημείωτες πλατείες:
Υπερορθογώνιο
Στην γεωμετρία, ένα ορθότοπο, που επίσης ονομάζεται Υπερορθογώνιο, είναι μια γενίκευση του ορθογωνίου όσο αναφορά τις περισσότερες από δύο διαστάσεις του, επισήμως ορίζεται ως το Καρτεσιανό γινόμενο των ευθύγραμμων τμημάτων του. Ένα ορθότοπο τριών διαστάσεων καλείται επίσης ακριβές ορθογώνιο πρίσμα, ορθογώνιο κυβοειδές, ή ορθογώνιο παραλληλεπίπεδο.
Μια ειδική περίπτωση ν-ορθότοπου, όπου όλες οι ακμές του είναι ίσες, καλείται ν-υπερκύβος.
Διπλό πολύτοπο
Το Διπλό πολύτοπο ενός ν-ορθότοπου έχει ποικιλοτρόπως ονομαστεί ως ορθογώνιο (ν-orthoplex), ρομβοειδές (ν-fusil), ή παστίλια (ν-lozenge). Είναι κατασκευασμένο από 2ν σημεία που βρίσκονται στο κέντρο των ορθογώνιων επιφανειών του ορθότοπου. Τα σχήματα των επίπεδων που διασταυρώνονται σε όλα τα ζεύγη των αξόνων του είναι ρόμβοι. Ο συμβολισμός Schläfli για το ν-fusil αντιπροσωπεύεται από το άθροισμα των ν-ορθογώνιων ευθύγραμμων τμημάτων: { } + { } + ... + { }
Πηγές
Κατηγορία:Πολύτοπα Κατηγορία:Πολυδιάστατη γεωμετρία
Ευφροσύνη της Μαζοβίας
Η Ευφροσύνη της Μασοβίας, Euphrosyne, γνωστή και ως Eufrozja, (1292–1328/1329) έγινε με τον γάμο της δούκισσα του Οσφιέντσιμ (Oświęcim).
Blues Pills
Οι Blues Pills είναι σουηδικό hard rock συγκρότημα, το οποίο δημιουργήθηκε στο Έρεμπρο το 2011 και κυκλοφόρησε το πρώτο και ομώνυμο του άλμπουμ τρία χρόνια αργότερα.
Ευφροσύνη της Μαζοβίας
Βιογραφία
Ήταν κόρη του Μπολέσλαφ Β' της Μαζοβίας, πρίγκιπα του Πλοτσκ και της 2ης συζύγου του Κουνιγούντας, κόρης του Ότακαρ Β' της Βοημίας. Η προέλευση του ονόματός της είναι άγνωστη. Αυτή είναι η πρώτη και η τελευταία φορά που μία πριγκίπισσα των Πιάστ-Μαζοβίας ονομάστηκε Ευφροσύνη. Οι σύγχρονοι Πολωνοί ιστορικοί την ονόμασαν συνήθως Eufrozyna, αλλά στις πηγές αναφέρθηκε κυρίως ως Eufrazja.
Blues Pills
Δημιουργία και κυκλοφορίες ΕΡ
left|thumb|130px|Ο Ντόριαν Σοριό το 2014 Το 2011, τα ετεροθαλή αδέλφια Ζακ Άντερσον (μπάσο) και Κόρι Μπέρι (τύμπανα), πρώην μέλη των Radio Moscow, βρίσκονταν στην Αϊόβα και γνώρισαν την τραγουδίστρια Έλιν Λάρσον, η οποία διέμενε στην Καλιφόρνια. Οι τρεις μουσικοί ηχογράφησαν δύο ντέμο κομμάτια και τα δημοσιοποίησαν μέσω YouTube, με την "Crusher Records" να τους προτείνει συμβόλαιο. Το συγκρότημα περιόδευσε στην Ισπανία και τη Γαλλία, όπου γνώρισαν τον 16χρονο κιθαρίστα Ντόριαν Σοριό, τον οποίο προσκάλεσαν στο Έρεμπρο και αποφάσισαν να γίνει μέλος του συγκροτήματος. Η ονομασία του σχήματος προήλθε από τον φίλο τους, Γιενς Χάιντε, ο οποίος διατηρούσε το blog "BluesPillz" και ασχολούνταν με την Underground σκηνή της δεκαετίας του '60 και του '70.
Ευφροσύνη της Μαζοβίας
Βιογραφία
Ο μικρότερος αδελφός της ήταν ο πρίγκιπας Βεντσέσλαος τού Πλοτσκ (π. 1295-1336). Σύμφωνα με παλαιότερους ιστορικούς, η Ευφροσύνη είχε επίσης αδελφή τη Βέρθα, η οποία όμως ήταν νάνος από την αυλή της μητέρας της Ευφροσύνης. Η Ευφροσύνη είχε επίσης ετεροθαλή αδέλφια από τον πρώτο γάμο τού πατέρα της. Ήταν ο Σιεμόβιτ Β΄, ο Tρόιντεν Α΄, και η σύζυγος τού Βλαντίσλαφ πρίγκιπα της Λεγκνίτσα (το όνομά της είναι άγνωστο).
Blues Pills
Δημιουργία και κυκλοφορίες ΕΡ
Στις 25 Μαΐου 2012, κυκλοφόρησαν το ΕΡ "Bliss", ακολουθούμενο από το σινγκλ "Black Smoke" στις 3 Ιουλίου. Το συγκρότημα περιόδευσε εκτενώς μέσα στο 2013 με εμφανίσεις στο "Desertfest" του Βερολίνου στις 27 Απριλίου, το "Void Festival" στο Κέτσντινγκ στις 2 Αυγούστου, το "Yellowstock Festival" του Βελγίου στις 9 Αυγούστου, το "Crossroads Festival" της Βόννης στις 18 Οκτωβρίου και το "Cherry Rock Festival" της Μελβούρνης στις 24 Νοεμβρίου 2013.
Ευφροσύνη της Μαζοβίας
Βιογραφία
Η ημερομηνία γέννησης της Ευφροσύνης είναι άγνωστη. Οι γονείς της παντρεύτηκαν το 1291, οπότε θα γεννήθηκε όχι πριν το 1292. Σύμφωνα με τον γενεαλόγο Όσβαλντ Μπάλτσερ, η Eυφροσύνη γεννήθηκε το 1292. Αυτή η θεωρία βασίστηκε στο γεγονός, ότι έπρεπε να ήταν τουλάχιστον 14 ετών, όταν παντρεύτηκε το 1306 (ο γιος της Γιάν Α΄ γεννήθηκε το 1307).
Blues Pills
Δημιουργία και κυκλοφορίες ΕΡ
Τον Ιούλιο του 2013, οι Blues Pills υπέγραψαν συμβόλαιο συνεργασίας με τη "Nuclear Blast" και κυκλοφόρησαν το ΕΡ "Devil Man" στις 18 Οκτωβρίου. Η εμφάνιση του συγκροτήματος στο "Crossroads Festival" ηχογραφήθηκε και κυκλοφόρησε με τη μορφή του ΕΡ "Live at Rockpalast" στις 28 Μαρτίου 2014.
Ευφροσύνη της Μαζοβίας
Βιογραφία
Η ακριβής ημερομηνία του γάμου της Ευφροσύνης με τον Βλαντίσλαφ του Oσβιέντσιμ είναι άγνωστη. Οι γενεαλόγοι υποθέτουν ότι ο γάμος συνήφθη μεταξύ 1304-1309, υποδεικνύοντας το έτος 1306. Το ζευγάρι είχε ήδη συνδεθεί με γάμο. Ο εξάδελφος της Ευφροσύνης, Βεγκέσλαος Γ΄ της Βοημίας, ήταν νυμφευμένος με την αδελφή του Βλαντίσλαφ, Βιόλα-Ελισάβετ του Τσιέσιν/Τέσεν.
Blues Pills
Το ομώνυμο άλμπουμ
Στις 25 Ιουλίου 2014, κυκλοφόρησε το ομώνυμο άλμπουμ του συγκροτήματος με παραγωγό τον Ντον Άλστερμπεργκ. Η ειδική έκδοση του δίσκου περιελάμβανε και ένα DVD με την εμφάνιση τους στο φεστιβάλ "Hammer of Doom", την προηγούμενη χρονιά. Το άλμπουμ ηχογραφήθηκε στα διαλείμματα από τις συνεχείς περιοδείες, αλλά και όταν είχε τη δυνατότητα ο Άλστερμπεργκ να βρεθεί στο στούντιο, με αποτέλεσμα η κυκλοφορία του να αναβληθεί αρκετές φορές μέχρι να καταφέρουν να ολοκληρώσουν τις ηχογραφήσεις. Οι διαδικασίες πραγματοποιήθηκαν αναλογικά και χωρίς τη χρήση ηλεκτρονικών υπολογιστών, ενώ τα όργανα ηχογραφήθηκαν ζωντανά. Αμέσως μετά την ηχογράφηση του άλμπουμ, ο ντράμερ Κόρι Μπέρι αποχώρησε για προσωπικούς λόγους, δίνοντας τη θέση του στον Αντρέ Κβάρνστρεμ.
Ευφροσύνη της Μαζοβίας
Βιογραφία
Ο σύζυγος της Ευφροσύνης απεβίωσε μεταξύ 15 Δεκεμβρίου 1321 και 15 Μαΐου 1324. Συμμετείχε στην αντιβασιλεία τού γιου της Ιωάννη, ο οποίος ήταν πλέον ηγεμόνας του δουκάτου τού Οσβιέντσιμ.
Συμμετείχε στην κυβέρνηση τουλάχιστον μέχρι τις 14 Νοεμβρίου 1328. Ήταν η τελευταία φορά, που αναφέρθηκε σε έγγραφα.
Σύμφωνα με το Nekrolog dominikanów Krakowskich απεβίωσε στις 26 Δεκεμβρίου. Το έτος τού θανάτου της αμφισβητείται. Μπορεί να απεβίωσε λίγο μετά το 1327, ίσως και το 1328.
Η Ευφροσύνη τάφηκε στο μοναστήρι των Δομινικανών στην Κρακοβία.
Οικογένεια
Η Eυφροσύνη και ο Βλαντίσλαφ είχαν δύο ή τρία παιδιά:
Βιβλιογραφικές αναφορές
Κατηγορία:Πολωνές πριγκίπισσες Κατηγορία:Οίκος των Πιαστ
Blues Pills
Το ομώνυμο άλμπουμ
Ο δίσκος γνώρισε επιτυχία στην Ευρώπη, ανεβαίνοντας στο # 4 στη Γερμανία και το # 10 στην Ελβετία, ενώ μπήκε στα βρετανικά τσαρτ όπου σκαρφάλωσε στην 68η θέση. Ακολούθησε η περιορισμένη κυκλοφορία του πρώτου τους ζωντανά ηχογραφημένου δίσκου με τίτλο "Blues Pills Live", τον Μάρτιο του 2015, πριν το συγκρότημα περιοδεύσει στη Μεγάλη Βρετανία έναν μήνα αργότερα.
Lady in Gold
Στις αρχές του 2016, έγινε γνωστός ο τίτλος του δεύτερου δίσκου του συγκροτήματος, "Lady in Gold", ο οποίος κυκλοφόρησε στις 5 Αυγούστου του ίδιου έτους. Τον Ιούνιο, το συγκρότημα εξέδωσε το βίντεο κλιπ του ομώνυμου κομματιού, το οποίο αποτέλεσε και το πρώτο σινγκλ του δίσκου. Το άλμπουμ ανέβηκε στην κορυφή των γερμανικών τσαρτ και τη δεύτερη θέση στην Ελβετία, ενώ έφθασε στο # 31 στη Μεγάλη Βρετανία.
Για την προώθηση του άλμπουμ, οι Blues Pills περιόδευσαν στο Ηνωμένο Βασίλειο και την κεντρική Ευρώπη με τους Kadavar, τον Οκτώβριο και το Νοέμβριο του 2016. Ακολούθησε μία ακόμη ευρωπαϊκή περιοδεία την άνοιξη του 2017, όπου το συγκρότημα εμφανίστηκε σε χώρες της ανατολικής Ευρώπης, της Μεσογείου, αλλά και στη Γαλλία, την Τσεχία και το Λουξεμβούργο.
Εξωτερικοί σύνδεσμοι
Κατηγορία:Σουηδικά rock συγκροτήματα
Ύφασμα
thumb|upright=0.8|Κοπέλα που γνέθει, έργο του [[Ουιλιάμ-Αντόλφ Μπουγκερώ - 19ος αιώνας.]]
Ύφασμα ονομάζεται κάθε υλικό που μπορεί να έχει υφανθεί. Αναφέρεται σε υλικά που μπορούν να χωριστούν σε ίνες ή σε νήματα, όπως το βαμβάκι, η κάνναβη, το λινάρι (οργανικά υφάσματα) ή ο αμίαντος (υφάσματα από ορυκτά), σε συνδυασμό με τις βελτιώσεις που επέφεραν τα συνθετικά νήματα.
Ο διαχωρισμός των νημάτων ενός υφάσματος ονομάζεται κλώση. Η λέξη «ύφασμα» μπορεί επίσης να χρησιμοποιηθεί και για το αποτέλεσμα της ύφανσης, για παράδειγμα, ένα σεντόνι μπορεί να θεωρηθεί ύφασμα.
Διακρίνονται δύο μεγάλες κατηγορίες υφασμάτων:
Βιβλιογραφία
Κατηγορία:Κλωστοϋφαντουργία Κατηγορία:Βιομηχανία ένδυσης
Εθνική Ζιμπάμπουε (καλαθοσφαίριση γυναικών)
Η εθνική ομάδα καλαθοσφαίρισης γυναικών της Ζιμπάμπουε αντιπροσωπεύει τη Ζιμπάμπουε στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ένωσης Καλαθοσφαίρισης της Ζιμπάμπουε (Basketball Union of Zimbabwe).
Εξωτερικοί σύνδεσμοι
Ζιμπαμπουε Γυναικων
Σκήτη μικρή Αγία Άννα
thumb|300px|right|Η Σκήτη της μικρής Αγίας Άννας. Η Σκήτη της Μικράς Αγίας Άννας, γνωστότερη ως Μικραγιάννα, βρίσκεται στη λεγόμενη έρημο του Αγίου Όρους σε απόσταση περίπου 30΄ νοτιοανατολικά από τη Σκήτη της Αγίας Άννας, της οποίας είναι παράρτημα. Βρίσκεται μεταξύ Αγίας Άννας και Κατουνακίων σε βραχώδη κατωφέρεια, με λίγη πράσινη επιφάνεια λόγω του πετρώδους εδάφους.
Η ιστορία της Σκήτης
Στο πέρασμα των αιώνων μόνασαν και άλλες πολλές οσιακές μορφές εκί, που άφησαν το στίγμα τους και το γνωρίζουμε από χειρόγραφες διηγήσεις, έγγραφα και κείμενα. Κυρίως όμως γνωστοί έμειναν οι περίφημοι Πνευματικοί Γέροντες: Γρηγόριος, Σάββας, Κοσμάς, Δανιήλ, Γαβριήλ, Αβιμέλεχ, Ιωσήφ ο Ησυχαστής και ο Μοναχός Γεράσιμος ο Μικραγιαννανίτης, που υπήρξε ένας χαρισματικός υμνογράφος της Εκκλησίας. thumb|100px|right|Ο Άγιος Γεράσιμος ο Μικραγιαννανίτης, ο υμνογράφος.
Η Αδελφότητα της Σκήτης της Μικράς Αγίας Άννας ασχολείται με την μικροτεχνία, την ξυλουργική, την ψαλτική, την παρασκευή μοσχοθυμιάματος και αρωμάτων.
Τοπία από την Σκήτη της Μικράς Αγίας Άννας :
Εξωτερικοί Σύνδεσμοι
Κατηγορία:Σκήτες Αγίου Όρους Κατηγορία:Μονή Μεγίστης Λαύρας
Γιαν Πάουβελ Χίλλεμανς ο νεότερος
δεξιά|μικρογραφία| Ένα μακώ και ένα στεφάνι σκαρφαλωμένο σε πέτρινο δοχείο με έναν παπαγάλο στο κιγκλίδωμα με μια ομάδα φρούτων Ο Γιαν Πάουβελ Χίλλεμανς ο νεότερος (Jan Pauwel Gillemans the Younger (Αμβέρσα, βαπτίσθηκε στις 3 Σεπτεμβρίου 1651 - Αμβέρσα, τάφηκε στις 20 Μαρτίου 1704) ήταν Φλαμανδός ζωγράφος. Εργάσθηκε σε μια σειρά ειδών νεκρής φύσης, όπως νεκρές φύσεις λουλουδιών και φρούτων, νεκρές φύσεις συμποσίων, pronkstillevens (φαντεχτερές σκηνές) και κυνηγιού. Συνεργάστηκε με ζωγράφους για να δημιουργήσει τοπία που συνδύαζαν μυθολογική ή αλληγορική σκηνή με νεκρή φύση. Εργάστηκε και έζησε στην Αμβέρσα, στο Μίντελμπουρχ, στο Λονδίνο και στο Άμστερνταμ.
Βίος
Ο Γιαν Πάουβελ Χίλλεμανς ο νεότερος γεννήθηκε στην Αμβέρσα, γιος του Γιαν Πάουβελ Χίλλεμανς του πρεσβύτερου και της Παουλίνα Όιτ ντεν Έικχαουτ (Paulina Uyt den Eeckhout). Ο πατέρας του ήταν εξέχων ζωγράφος νεκρών φύσεων. Σπούδασε με τον πατέρα του και από την τάξη το 1665-1666 εγγράφηκε επίσημα στη Συντεχνία του Αγίου Λουκά της Αμβέρσας ως μαθητής του κορυφαίου ζωγράφου της Αμβέρσας, Γιόρις φαν Σον (Joris van Son), ο οποίος ήταν επίσης καλός φίλος του πατέρα του. αριστερά|μικρογραφία|250x250εσ| Γιρλάντα από φρούτα με putti Ο Γιαν Πάουβελ Χίλλεμανς ο νεότερος έγινε Δάσκαλος της συντεχνίας του Αγίου Λουκά της Αμβέρσας ως γιος μέλους της Συντεχνίας το έτος 1673-1674 Την ίδια χρονιά ο Πέτερ Ματάις Χϊλλεμανς (Peter Mathys Gillemans) έγινε επίσης Δάσκαλος της Συντεχνίας του Αγίου Λουκά της Αμβέρσας ως γιος μέλους. Πιστεύεται ότι αυτός ο Πέτερ Ματάις, που έγινε επιτυχημένος ζωγράφος λουλουδιών, ήταν ο αδερφός του Γιαν Πάουβελ.
Ο Χίλλεμανς εργάστηκε στο Μίντελμπουρχ της Ολλανδικής Δημοκρατίας το 1675. Εκείνη τη χρονιά του επιβλήθηκε πρόστιμο επειδή εργάστηκε ως καλλιτέχνης χωρίς να εγγραφεί στην τοπική Συντεχνία της πόλης. Πιστεύεται ότι εργάστηκε στο Λονδίνο το 1678, όπως μπορεί να συναχθεί από την επιγραφή «Londini» στη <i id="mwKw">νεκρή φύση με φρούτα πλάι σε σιντριβάνι σε τοπίο</i> με ημερομηνία 1673 ή 1678 (Με έμπορο τέχνης Hoogsteder & Hoogsteder, Χάγη το 2004, έργο τέχνης αρ. 59038). Ο Χίλλεμανς επέστρεψε στην Αμβέρσα το 1680. Νυμφεύτηκε αργά στη ζωή στις 3 Μαρτίου 1693. Η σύζυγός του ήταν η Ισαμπέλλα Μαρία φαν ντεν Έυντε (Isabella Maria van den Eynde), κόρη του τοπικού γλύπτη Νόρμπερτ φαν ντεν Έυντε. Ένας γιος γεννήθηκε από τον γάμο τους το 1695. Η γυναίκα του πέθανε στις 6 Οκτωβρίου 1697. Όχι πολύ καιρό μετά, στις 22 Μαρτίου 1698 ξαναπαντρεύτηκε την πλούσια χήρα Γιοάννα φαν Χέλλεφορτ (Joanna van Hellefort) με την οποία απέκτησε δύο ακόμη γιους. μικρογραφία|326x326εσ| Νεκρή φύση με καλάθι με φρούτα και ένα παπαγάλο πάνω σε περβάζι τυλιγμένο με δαμασκηνό Το 1696 ο Χίλλεμανς εξελέγη πρύτανης της συντεχνίας, αλλά εξαγόρασε τα καθήκοντά του με αμοιβή. Το 1702 ο καλλιτέχνης καταγράφεται πίσω στο Μίντελμπουρχ όπου έγινε μέλος της τοπικής συντεχνίας του Αγίου Λουκά. Στη συνέχεια καταγράφεται στο Άμστερνταμ όπου πέθανε το 1704. Το εάν πέθανε ή όχι πνιγμένος στα κανάλια του Άμστερνταμ, αφού έπινε πάρα πολύ, όπως δήλωσε ο πρώιμος βιογράφος Γιάκομπ Κάμπο Βέιερμαν (Jacob Campo Weyerman) στο The Lives of Dutch painters and paintresses (τρίτος τόμος, 1729 - 1739) είναι ασαφές. Τα ανέκδοτα του Βέιερμαν είναι συχνά φανταστικά.
Έργο
Ο Χίλλεμανς ήταν ζωγράφος νεκρών φύσεων με φρούτα και λουλούδια. Τα πρώτα του έργα είχαν ύφος νεκρών φύσεων από δεξιώσεις. Αργότερα, οι μεγάλες συνθέσεις του με φρούτα ζωντανεύουν σε εξωτερικούς χώρους συχνά περιελάμβαναν σκηνές ζώων, putti ή μυθολογικές μορφές και δημιουργήθηκαν σε συνεργασία με ζωγράφους μορφών. Μπορεί επίσης να έχει ζωγραφίσει πίνακες με γιρλάντες. αριστερά|μικρογραφία|270x270εσ| Νεκρή φύση με σταφύλια, πίθηκο και παπαγάλο Τα πρώτα του έργα είναι παραπλήσια με εκείνα του πατέρα του και συνήθως απεικονίζουν νεκρές φύσεις διαφόρων αντικειμένων τοποθετημένων πάνω σε τραπέζι ή προεξοχή σε ουδέτερο φόντο. Αυτός ο τύπος ζωγραφικής ήταν ιδιαίτερα δημοφιλής στους ζωγράφους της Αμβέρσας, οι οποίοι είχαν τεθεί υπό την επιρροή του Γιαν Ντάβιντς ντε Χέιμ, Ολλανδού ζωγράφου νεκρών φύσεων που δραστηριοποιήθηκε στην Αμβέρσα από τα μέσα της δεκαετίας του 1630. Ο πατέρας του Γιαν Πάουβελ και ο Γιόρις φαν Σον που ήταν Δάσκαλοί του, δημιούργησαν και οι δύο παρόμοια έργα. Σε γενικές γραμμές, τα έργα του Γιαν Πάουβελ είχαν πιο διακοσμητικό χαρακτήρα από αυτά του πατέρα του, ο οποίος είχε μια πιο περιορισμένη χρωματική παλέτα.
Το έργο του εξελίχθηκε απομακρυνόμενο από το υφος του πατέρα του προς πιο διακοσμητικό ύφος, μια τάση που είναι κοινή στη φλαμανδική ζωγραφική νεκρών φύσεων στις τελευταίες δεκαετίες του 17ου αιώνα. Υπό την επίδραση του γαλλικού κλασικού κινήματος, ο δραματικός ρεαλισμός του πρώιμου μπαρόκ αντικαταστάθηκε από ένα εξιδανικευμένο, διακοσμητικό όραμα της φύσης και της πραγματικότητας. Αυτές οι συνθέσεις προσπάθησαν να προκαλέσουν ένα "Αρκαδικό" όραμα ενός παρθένου και αρμονικού χαρακτήρα, χωρίς αλλοιώσεις από τον πολιτισμό. Χαρακτηριστικό για το έργο του είναι ο χρυσαφένιος φωτισμός των χρωμάτων καθώς και η λεπτομερής αναπαραγωγή των διαφόρων ποικιλιών φρούτων. μικρογραφία|270x270εσ| Νεκρή φύση φρούτων και λαχανικών σε πάρκο, με μακώ και δύο ινδικά χοιρίδια Ο Γιαν Πάουβελ τοποθέτησε τακτικά τα μεγάλα φρούτα του σε τοπίο ή αρχιτεκτονικό περιβάλλον με κίονες και σιντριβάνια. Για μερικούς από αυτούς τους πίνακες συνεργάστηκε με ειδικούς όπως ο Πίτερ Ραισμπρεκ (Pieter Rijsbraeck) που ήταν ζωγράφος τοπίων και ο Πέτερ Άικενς που ήταν ζωγράφος μορφών. Η ταυτότητα των συνεργατών στους πίνακες του είναι συχνά άγνωστη. Ο Χίλλεμανς ήταν σε θέση να ζωγραφίσει τα τοπία του φόντου για τις νεκρές του φύσεις. Όταν το έκανε, ζωγράφιζε τα δέντρα, το φύλλωμα και τον ουρανό με μεγαλύτερη ακρίβεια από τον Ράισμπρεκ.
Δεν είναι σαφές εάν, όπως και ο πατέρας του, ο Χίλλεμανςο νεότερος δημιούργησε επίσης «πίνακες γιρλάντας», τον τύπο της νεκρής φύσης που επινοήθηκε στις αρχές του 17ου αιώνα στην Αμβέρσα από τον Γιαν Μπρίγκελ τον πρεσβύτερο Οι πίνακες σε αυτό το είδος εμφανίζουν συνήθως γιρλάντα από λουλούδια ή, λιγότερο συχνά, γιρλάντα φρούτων γύρω από μια λατρευτική εικόνα ή πορτρέτο. Οι πίνακες γιρλάντας ήταν συνήθως συνεργασίες μεταξύ ενός ζωγράφου νεκρής φύσης και ενός ζωγράφου μορφών. Ο ζωγράφος μορφών θα φρόντιζε τις μορφές του πίνακα, ενώ ο ζωγράφος νεκρών φυσεων ήταν υπεύθυνος για τη γιρλάντα λουλουδιών ή φρούτων. Ένα ζευγάρι από δύο πίνακες γιρλάντας σε χαλκό έχουν αποδοθεί στον Χίλλεμανς τον νεότερο: η πέτρινη εσοχή διακοσμημένη με φρούτα και λουλούδια με έντομα που περιβάλλουν την Παναγία και το Βρέφος και η πέτρινη εσοχή διακοσμημένη με φρούτα και λουλούδια με έντομα που περιβάλλουν την Αγία Οικογένεια (At Mercier & Cie, Lille (Γαλλία) στις 26 Ιουνίου 2016, παρτίδα 210). Ενώ αυτοί οι πίνακες είναι παρόμοιοι με τα έργα του πατέρα του σε αυτό το είδος, έχουν αποδοθεί στον γιο Γιαν Πάουβελ επειδή εμφανίζουν τα πιο τυπικά χαρακτηριστικά του έργου του στις πολύχρωμες και διακοσμητικές πτυχές τους.
Εξωτερικοί σύνδεσμοι
Κατηγορία:Φλαμανδοί ζωγράφοι
Γούρνες Ηρακλείου
Οι Γούρνες είναι προάστιο της δημοτικής ενότητας Ηρακλείου του δήμου Ηρακλείου. Ο μόνιμος πληθυσμός σύμφωνα με την απογραφή του 2011, φτάνει τους 639 κατοίκους.
Μυρώνια Ηλείας
Τα Μυρώνια είναι ορεινό χωριό της Πελοποννήσου στην Περιφερειακή Ενότητα Ηλείας.
Γεωγραφικά στοιχεία
Τα Μυρώνια βρίσκονται προς τα νότια όρια με την Περιφερειακή Ενότητα Μεσσηνίας, στους βορειοδυτικούς πρόποδες του όρους Μίνθη με υψόμετρο 637 μέτρα σε περιοχή κατάφυτη από καρυδιές, ελιές και μουριές. Στο χωριό υπάρχουν δύο παραδοσιακοί νερόμυλοι, αρκετές φυσικές πηγές με άφθονα νερά. Απέχουν 39 χλμ. ΝΑ. από τα Κρέστενα (μέσω Πλατιάνας) και 18 χλμ. Δ. από την Ανδρίτσαινα, ανάμεσα στο Ράμα (ΒΔ.), το Κεραμίδι (ΒΑ.) και τον Άγιο Βλάση (ΝΔ.). Το κτήριο ιδιοκτησίας Γ. Zαφειράκη έχει χαρακτηριστεί ως ιστορικό διατηρητέο μνημείο "διότι αποτελεί χαρακτηριστικό δείγμα λαϊκής αρχιτεκτονικής, διατηρεί όλα τα αρχιτεκτονικά και μορφολογικά του στοιχεία αναλλοίωτα και είναι αξιόλογο για την μελέτη της ιστορίας της τοπικής αρχιτεκτονικής  .''
Ιστορικά στοιχεία
Αναφορές για τον οικισμό καθώς και του γειτονικού Σιλήμνα υπάρχουν από τις αρχές του 17ου αιώνα ενώ την περίοδο της Επανάστασης του 1821 με την ονομασία Μπάρτζελη ή Μπάρτζελι ή Μπαρτζέλη καταγράφεται να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Αρκαδίας. Μετά την απελευθέρωση αναφέρεται επίσημα, με την ονομασία Μπάρτζελη, το 1835 να ορίζεται έδρα του τότε δήμου Τυπαναίων. Το 1927 με το ΦΕΚ 306Α - 22/12/1927 μετονομάστηκε σε Μυρωνία και το 1940 διορθώθηκε σε Μυρώνια. Σύμφωνα με το Σχέδιο Καλλικράτης, μαζί με τον Άγιο Βλάση, το Κλήμα το Ράμα και τη Σιλήμνα αποτελούν την τοπική κοινότητα Μυρωνίων που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό ως κοινότητα 280 κατοίκους ενώ ως οικισμός 150.
Παραπομπές
Κατηγορία:Δήμος Ανδρίτσαινας - Κρεστένων Κατηγορία:Χωριά του νομού Ηλείας
Φιλ Λάινοτ
Ο Φιλ Λάινοτ (Philip Parris "Phil" Lynott, 20 Αυγούστου 1949 - 4 Ιανουαρίου 1986) ήταν Ιρλανδός τραγουδιστής και μουσικός ο οποίος έγινε ευρύτερα γνωστός ως ιδρυτικό μέλος, βασικός συνθέτης-στιχουργός, τραγουδιστής και μπασίστας του ιρλανδικού ροκ συγκροτήματος Thin Lizzy.
Πριν σχηματίσει τους Thin Lizzy το 1969, συμμετείχε σε αρκετά τοπικά συγκροτήματα του Δουβλίνου, με πιο γνωστό αυτό των Skid Row μαζί με τον Γκάρι Μουρ. Οι Thin Lizzy αρχικά γνώρισαν επιτυχία το 1973 με το τραγούδι τους Whiskey in the Jar, για να εκτοξευθούν σε δημοτικότητα μετά το 1976 με επιτυχίες όπως τα The Boys are Back in Town, Jailbreak και Don't Believe A Word, βασιζόμενοι κυρίως στις ερμηνευτικές και συνθετικές ικανότητες του Φιλ Λάινοτ και στη χρήση δύο σόλο κιθαριστών με εμφανείς επιρροές από την Ιρλανδική φολκλορική παράδοση.
Προς το τέλος της δεκαετίας του 1970, ο Φιλ Λάινοτ ξεκίνησε και σόλο καριέρα, δημοσίευσε τέσσερα βιβλία με ποιήματα, και όταν διαλύθηκαν οι Thin Lizzy το 1983, ίδρυσε το συγκρότημα των Grand Slam, του οποίου ήταν ο ηγέτης μέχρι να διαλυθούν την επόμενη χρονιά.
Γνώρισε μία τελευταία επιτυχία το 1985, σε συνεργασία με τον Γκάρι Μουρ, με το τραγούδι Out In The Fields, πριν πεθάνει στις 4 Ιανουαρίου 1986 μετά από επιπλοκές που παρουσίασε η υγεία του λόγω εκτεταμένης και χρόνιας χρήσης ναρκωτικών ουσιών. Παραμένει μέχρι και σήμερα μια δημοφιλής προσωπικότητα στον κόσμο της ροκ μουσικής, και το 2005, ένα άγαλμα στήθηκε στη μνήμη του στο Δουβλίνο.
Παραπομπές
Κατηγορία:Ροκ μουσικοί Κατηγορία:Μπασίστες
Άννα Μεγάλη Κομνηνή Αναχουτλού
Η Άννα Α΄ Μεγάλη Κομνηνή (-1342), επονομαζόμενη και Αναχουτλού, υπήρξε αυτοκράτειρα της Τραπεζούντος από τις 17 Ιουλίου 1341 έως τις 4 Σεπτεμβρίου 1342. Ήταν η μεγαλύτερη κόρη του αυτοκράτορα Αλεξίου Β'.
Η Άννα σε νεαρή ηλικία έγινε μοναχή, όμως το 1341 εγκατέλειψε τον μοναχικό βίο και επαναστάτησε εναντίον της αυτοκράτειρας Ειρήνης Παλαιολογίνας, χήρα του αδελφού της Βασιλείου. Με τη βοήθεια ορισμένων Τραπεζουντίων ευγενών και Λαζών επικράτησε και κατέλαβε την εξουσία.
Λίγες ημέρες αργότερα έφτασε στην Τραπεζούντα ο θείος της Άννας, Μιχαήλ, ο οποίος είχε σταλεί από την Κωνσταντινούπολη για να παντρευτεί την Ειρήνη Παλαιολογίνα και να συμβασιλεύσει μαζί της, όπως η ίδια είχε ζητήσει πριν από την ανατροπή της. Οι οπαδοί της Άννας συνέλαβαν αμέσως και φυλάκισαν τον Μιχαήλ με τον ερχομό του και ταυτόχρονα έστειλαν την Ειρήνη στην Κωνσταντινούπολη.
Ένα χρόνο αργότερα ο γιος του Βασιλείου, Ιωάννης, εξεστράτευσε εναντίον της και με τη βοήθεια των Γενοβέζων την ανέτρεψε. Με διαταγή του Ιωάννη Γ' η Άννα θανατώθηκε με στραγγαλισμό.
Πηγές
Κατηγορία:Αυτοκράτορες της Τραπεζούντας Κομνηνη Μεγαλη Αννα Κατηγορία:Δυναστεία Μεγάλων Κομνηνών
BBC Μπέρμιγχαμ
250px|right|thumb|Το Γραμματοκιβώτιο (The Mailbox) τη νύχτα 250px|right|thumb|Ο δημόσιος χόρος του BBC Μπέρμιγχαμ, ο οποίος βρίσκεται τον 7ο όροφο
Το Pebble Mill at One, ένα απογευματινό σόου, έπαιζε για πολλά χρόνια -από το 1973-1986 στο BBC One- με αρκετά μακρόχρονoυς παρουσιαστές, συμπεριλαμβανομένου του Άλαν Τίτσμαρς, και έθεσε το προφίλ των στούντιο Pebble Mill σχεδόν με την ιδιότητα του εθνικού οργάνου. To Μπέρμιγχαμ είναι το σπίτι του BBC Midlands Today (τηλεόραση) και του BBC WM (ραδιόφωνο).
Το BBC Μπέρμιγχαμ δεν πρέπει να συγχέεται με το BBC Μίντλαντς, η οποία εδρεύει επίσης στο Γραμματοκιβώτιο. Το BBC Μπέρμιγχαμ είναι το όνομα του Network Productions Centre, το οποίο βρίσκεται στο κέντρο του Μπέρμιγχαμ και εκπέμπει προγράμματα δικτύου λήψης για την τηλεόραση και το ραδιόφωνο. Το BBC Μίντλαντς είναι η περιφερειακή λειτουργία με ειδήσεις, τρέχουσες υποθέσεις και άλλα περιφερειακά προγράμματα.
Μερικά τμήματα στο εσωτερικό του BBC Μπέρμιγχαμ, όπως ο πραγματικός προγραμματισμός, υπήρξαν αντικείμενο επανεξέτασης, ως μέρος μιας ευρύτερης διαδικασίας αναδιάρθρωσης. Μεγάλο μέρος της πραγματικής υπηρεσίας, καθιστώντας τα προγράμματα όπως το Countryfile, έχουν μετακινηθεί είτε στο Μπρίστολ, είτε στο Σάλφορντ είτε σε άλλα γραφεία του BBC.
Εξωτερικοί σύνδεσμοι
Κατηγορία:British Broadcasting Corporation Κατηγορία:Βρετανικοί Τηλεοπτικοί σταθμοί Κατηγορία:Βρετανικοί Ραδιοφωνικοί Σταθμοί
Οχυρό Ποποτλίβιτσα
Το οχυρό Ποποτλίβιτσα είχε κατασκευαστεί στο ομώνυμο ύψωμα του Μπέλες, σε υψόμετρο 1637 μέτρα και αποτελούσε το πρώτο, από δυτικά, οχυρό της Γραμμής Μεταξά. Η κατασκευή του δεν είχε ολοκληρωθεί και συνεπώς η μαχητική του ισχύς ήταν περιορισμένη. Αποτελούνταν από δύο περίκλειστα συγκροτήματα που διέθεταν ατέσσερα έργα, από τα οποία τα δύο παρατηρητήρια και 2 απλές εξόδους. Το ανάπτυγμα των υπογείων καταφυγίων ήταν 270 μέτρα, το δε δίκτυο των υπογείων διαδρόμων θα είχε μήκος 520  μέτρα, σύμφωνα με το σχεδιασμό, εφ΄ όσον ολοκληρωνόταν η κατασκευή του. Το όλο έργο έμεινε ημιτελές και γι΄ αυτό χαρακτηριζόταν ως «ανοικτόν οχυρόν». Η επίθεση εναντίον της ανατέθηκε στο 1ο  τάγμα του 85ου  Ορεινού Συντάγματος Κυνηγών και τον 2ο  λόχο του 95ου  Ορεινού Τάγματος Μηχανικού. Συνεχείς προσπάθειές τους είχαν αρνητικά αποτελέσματα, καθώς μέχρι τις 16.00 είχαν31 νεκρούς και 91 τραυματίες. Την 17.45΄ οι Γερμανοί ανέβηκαν στο οχυρό αλλά δέχθηκαν αντεπίθεση και υποχώρησαν. Η Μεραρχία διέταξε τη διακοπή της επίθεσης και την προετοιμασία νέας. Τα Ελληνικά τμήματα επιφανείας, από τα υψώματα Σουλτανίτσας, άρχισαν να αποχωρούν κατόπιν διαταγής και το οχυρό έμεινε μόνο του. Όλη την 2η ημέρα το οχυρό απέκρουε με επιτυχία τις συνεχείς επιθέσεις. Αργά το βράδυ οι Γερμανοί ανέβηκαν και πάλι στο οχυρό και ανενόχλητοι, από εξωτερικά τμήματα, επιδόθηκαν στην καταστροφή των έργων. Καταστράφηκαν σχεδόν όλα τα έργα και την 8η Απριλίου  ο διοικητής του οχυρού, λοχαγός Θελούνης, αναγκάσθηκε, την 19.00΄, σε παράδοση.
Εξωτερικοί σύνδεσμοι
Κατηγορία:Οχυρά του Β΄ Παγκοσμίου Πολέμου
Ίσα Κρέμερ
Η Ίσαμπελ Γιακόλεβνα Κρέμερ (ρωσικά: Изабелла Яковлевна Кремер, αγγλικά: Isabelle Yakovlevna Kremer, 21 Οκτωβρίου 1887 - 7 Ιουλίου 1956) ήταν Εβραία Ρωσίδα σοπράνο, η οποία είχε επίσης και την αμερικανική και την αργεντίνικη υπηκοότητα. Γεννήθηκε στο Μπάλτσι, ο πατέρας της ήταν ο Γιάκομπ και η μητέρα της η Άννα, η οποία ήταν λάτρης της μουσικής, και όπως φαίνεται αυτή της μετέδωσε αυτήν την αγάπη. Οικογένεια της υψηλής κοινωνίας, η Ίσα, κατάφερε να αποφοιτήσει από ιδιωτικό σχολείο. Όταν ήταν 12 ετών, μετακόμισαν στην Οδησσό. Πρώτη φορά που τράβηξε τη δημοσιότητα επάνω της, ήταν όταν κυκλοφόρησε ποιήματα στην εφημερίδα Odessa. Κατά τη δεκαετία του 1910, ξεκίνησε και την επαγγελματικής της καριέρας ως τραγουδίστρια της όπερας.
Το 1924 μετακόμισε στις Ηνωμένες Πολιτείες, περίοδο που είχε αφήσει την όπερα και τραγούδαγε ως σολίστ. Την ίδια χρονιά απέκτησε και την αμερικανική υπηκοότητα. Εκεί ξεκίνησε ξανά να δίνει παραστάσεις στην όπερα, παραμένοντας στις ΗΠΑ, για περίπου δύο δεκαετίες. Στις 3 Δεκεμβρίου του 1950, έδωσε εκεί την τελευταία της παράσταση. Παρόλα αυτά στις ΗΠΑ ήταν περισσότερο γνωστή ως μία τραγουδίστρια της παραδοσιακής μουσικής. Πίσω στο 1927, είχε δώσει και την πρώτη της παράσταση βοντβίλ. Κατά τη διάρκεια της παραμονής της στις ΗΠΑ, δεν σταμάτησε ποτέ να περιοδεύει σε όλο τον κόσμο. Αρκετές φορές ήταν που βίωσε τον αντισημιτισμό, αλλά εκείνη συνέχιζε τις περιοδείες της.
Περί το 1938, η Κρέμερ, μετακόμισε στην Αργεντινή. Εκεί γνώρισε τον ψυχίατρο Γκρεγκόριο Μπερμαν, ο οποίος ήταν άκρως επιτυχημένος στο Μπουένος Άιρες. Το ζευγάρι έμεινε στην Αργεντινή έως και το τέλος της.Η ζωή της στην Αργεντινή ήταν δυσκολότερη, γιατί ο σύζυγός της ήταν σοσιαλιστής και κοντά στο κομμουνιστικό κόμμα, που επί Χουάν Περόν, βρίσκονταν στη μαύρη λίστα. Αυτό είχε ως αποτέλεσμα, μεταξύ το 1940 και το 1950, να βιώσουν αρκετές οικονομικές δυσκολίες. Αρκετές συναυλίες που η Ίσα έδωσε εκεί γίνονταν για να βοηθηθούν θύματα του ναζισμού ή και εξεγερμένοι εργάτες. Πέθανε στην Κόρδοβα, σε ηλικία 69 ετών, από καρκίνο στο στομάχι. Η κόρη της Τούσια, είχε παραμείνει και κάνει οικογένεια στις ΗΠΑ. Μετά τον θάνατό της, το αρχείο της δωρήθηκε στο ινστιτούτο YIVO, του Μπουένος Άιρες.
Εξωτερικοί σύνδεσμοι
Κατηγορία:Υψίφωνοι Κατηγορία:Αργεντινοί τραγουδιστές όπερας Κατηγορία:Αργεντινοί τραγουδιστές Κατηγορία:Αμερικανίδες τραγουδίστριες Κατηγορία:Εβραίοι Κατηγορία:Ρωσίδες τραγουδίστριες Κατηγορία:Ερμηνευτές βοντβίλ
1-μεθυλοκυκλοβουτανόλη
Η 1-μεθυλοκυκλοβουτανόλη ή 1-μεθυλο-1-υδροξυκυκλοβουτάνιο είναι ονομασία μιας κυκλοαλκανόλης, δηλαδή κορεσμένης μονοκυκλικής μονοσθενής αλκοόλης. Συνήθως αντιπροσωπεύεται από τον τύπο: 50 px. Με βάση το χημικό της τύπο, C5H10Ο έχει τα ακόλουθα 71 ισομερή:
Κυκλοβουτάνια
«Κυκλοβουτάνια» ονομάζονται τα κυκλοαλκάνια με τετραμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση όχι επίπεδου τετραγώνου, όπως θα περίμενε κανείς, με βάση τα κυκλοπροπάνια, αλλά «πτυχωμένης» (Puckered), όπως αποδείχθηκε από πειράματα περίθλασης ηλεκτρονίων: 600 px Στη δομή αυτή προκύπτουν δυο απέναντι ζεύγη γωνιών που δείνουν μέσο όρο , που είναι η συνηθισμένη γωνία δεσμού sp3-sp3 που αντιστοιχεί σε κορεσμένο, οπότε και πάλι προκύπτει «ενέργεια τάσης δεσμών», όπως παραπάνω στα κυκλοπροπάνια, αλλά μικρότερη: Υπολογίστηκε σε ΔQ = 109 kJ/mole. Αποτέλεσμα των παραπάνω είναι τα κυκλοβουτάνια να δείνουν αντιδράσεις προσθηκοδιάσπασης-1,4, αν και χρειάζονται πιο έντονες συνθήκες για να αντιδράσουν και δείνουν μικρότερες αντίστοιχες ταχύτητες αντίδρασης.
Σε σύγκριση με το κυκλοβουτάνιο, η 1-μεθυλοκυκλοβουτανόλη έχει ένα μεθύλιο (CH3) και ένα υδροξύλιο (OH), αντί δύο ατόμων υδρογόνου, ενωμένα στο ίδιο άτομο άνθρακα #1.
Από 1,4-διαλο-2-μεθυλοβουτανόλη-2
Με επίδραση μετάλλων (συνήθως ψευδάργυρο ή μαγνήσιο) και σε 1,4-διαλο-2-μεθυλοβουτανόλη-2. Π.χ. :
Από μεθυλοκυκλοβουτάνιο
Με οξείδωση μεθυλοκυκλοβουτανίου με υπερμαγγανικό κάλιο παράγεται 1-μεθυλοκυκλοβουτανόλη: 40 px 50 px
Πηγές
Κατηγορία:Κυκλοαλκανόλες
Τριαντάφυλλος Σαμαράς
Ο Τριαντάφυλλος Σαμαράς, γνωστός και ως καπετάν Καραπιπέρης, ήταν σημαντικός Έλληνας Μακεδονομάχος οπλαρχηγός από τη Σιάτιστα της περιφερειακής ενότητας Κοζάνης.
Βιογραφικά στοιχεία
Το 1907 ο Τριαντάφυλλος Σαμαράς συνεργάστηκε με τον Παύλο Νεράντζη (Περδίκκα) και Δ. Παπαυγέρο (Γκούρα) στις περιοχές Μοριχόβου και Δευριόπου έως τον Περλεπέ, προσπαθώντας να αναχαιτίσουν τη δράση των Βουλγαρικών ομάδων. Σε μάχη στο Λέχοβο, τραυματίστηκε σοβαρά στο μάτι ο Λουκάς Κόκκινος. Πολλές μάχες στις οποίες συμμετείχε ο οπλαρχηγός Καραπιπέρης στην περιοχή του Μοριχόβου, ήταν εναντίον Βουλγάρων και Οθωμανών ταυτόχρονα. Σε μία τέτοια μάχη στη Μπέσιστα, τα ενωμένα Ελληνικά σώματα των Καραπιπέρη, Ι. Καραβίτη, Εμ. Νικολούδη, Εμ. Κατσίγαρη, Π. Γερογιάννη, Στέφου Γρηγορίου και Παύλου Νεράντζη, διέλυσαν το επίλεκτο Οθωμανικό τάγμα (αβτζί ταμπούρ), συλλαμβάνοντας αρκετούς αξιωματικούς. Συνέπεια της μάχης της Μπέσιστας ήταν η σφαγή των Ελλήνων κρατουμένων στις φυλακές του Μοναστηρίου, ως αντίποινα. Στη συνέχεια ο Καραπιπέρης με το σώμα του εξόντωσε τον κομιτατζή Βασίλωφ, σε μάχη στην Πόλτσιστα.
Το 1908 με την επανάσταση των Νεοτούρκων, δώθηκε γενική αμνηστία και ο Τριαντάφυλλος Σαμαράς παρέδωσε τα όπλα και διέλυσε το σώμα του. Μετά την αποκάλυψη των πραγματικών στόχων του Νεοτουρκικού κομιτάτου και τις αθρόες δολοφονίες Ελλήνων αγωνιστών, ο Τριαντάφυλλος Σαμαράς επέστρεψε στην ένοπλη δράση, στρεφόμενος κατά των Βουλγαρικών ένοπλων ομάδων που συνέρευσαν εκ νέου στη Μακεδονία. Το φθινόπωρο του 1911, εξόντωσε τον Ντέμτσιο που τρομοκρατούσε την περιοχή της Νοτιοδυτικής Μακεδονίας και είχε δολοφονήσει τον μητροπολίτη Γρεβενών Αιμιλιανό.
Κατά τον Α΄ Βαλκανικό Πόλεμο ο Τριαντάφυλλος Σαμαράς συγκρότησε σώμα, και μαζί με τον Στέφο Γρηγορίου από το Μοναστήρι επιτέθηκαν κατά του Τουρκικού στρατού, στις 7 Οκτωβρίου 1912, στη θέση Σπάθες της κορυφής Τσερβένας του Βούρινου. Έτσι κατάφεραν μετά από σύντομη διανυκτέρευση στον Έξαρχο Γρεβενών να εισέλθουν ελευθερωτές στη Σιάτιστα και στη συνέχεια, στη Γαλατινή.
Παραπομπές
Κατηγορία:Μακεδονομάχοι Κατηγορία:Έλληνες στρατιωτικοί των Βαλκανικών Πολέμων
Δωριεύς ο Ρόδιος
μικρογραφία|[[Ημίδραχμο της Ολυμπίας, χρονολογούμενο μεταξύ 87ης (432 π.Χ.) και 90ης (420 π.Χ.) διοργάνωσης των αγώνων|256x256εσ]] σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Diagoras_of_Rodes.jpg|μικρογραφία|Αναπαράσταση του πατέρα του Δωριέα, ολυμπιονίκη [[Διαγόρας ο Ρόδιος|Διαγόρα, ο οποίος μεταφέρεται στο στάδιο από τους γιους του Δαμάγητο και Ακουσίλαο, επίσης ολυμπιονίκες και αδερφούς του Δωριέα.|350x350εσ]] Ο Δωριεύς ο Ρόδιος ή Δωριεύς του Διαγόρα ή Δωριέας (5ος αιώνας π.Χ.) ήταν αρχαίος Έλληνας ολυμπιονίκης, γεννήθηκε στην Ιαλυσό στο νησί της Ρόδου, και πιθανώς ένας από τους ιδρυτές της πόλης της Ρόδου το 408 π.Χ., ο οποίος στέφθηκε τρεις φορές ολυμπιονίκης στο άθλημα του παγκράτιου στους 87ους (432 π.Χ.), 88ους (428 π.Χ.), και 89ους (424 π.Χ.) ολυμπιακούς αγώνες της αρχαιότητας. Αναφέρεται πως υπήρξε επίσης περιοδονίκης με 4 νίκες στους αγώνες των Πύθιων, 8 στους Ίσθμιους αγώνες, και 7 στα αγωνίσματα των Νέμεων. Οι εγγονοί και οι γιοί του ήταν επίσης Ολυμπιονίκες.
Οικογένεια
Αναφέρεται πως είχε ανεγερθεί μνημείο με αγάλματα όλης της οικογένειας στην Άλτι της Ολυμπίας.
Πελοποννησιακός πόλεμος
Συμμετείχε στον Πελοποννησιακό Πόλεμο εναντίον των Αθηναϊκών δυνάμεων, και αιχμαλωτίστηκε από τους Αθηναίους οι οποίοι ωστόσο αποφάσισαν να τον απελευθερώσουν από σεβασμό προς τα αθλητικά του επιτεύγματα. Αργότερα όμως συνελήφθη από τους Σπαρτιάτες, οι οποίοι τον έκριναν από τον τόπο καταγωγής του και το γεγονός πως η Ρόδος ήταν σύμμαχος των Αθηνών, οπότε και τον εκτέλεσαν.
Αναφορές
Ο Δωδεκανησιακός Αθλητικός Ναυτικός Σύλλογος Δωριεύς έχει πάρει την ονομασία του από τον Δωριέα.
Δείτε επίσης
Κατηγορία:Αρχαίοι Έλληνες Ολυμπιονίκες Κατηγορία:Περιοδονίκες Κατηγορία:Πυθιονίκες Κατηγορία:Ισθμιονίκες Κατηγορία:Νεμεονίκες Κατηγορία:Αρχαίοι Ρόδιοι ολυμπιονίκες Κατηγορία:Αρχαίοι ολυμπιονίκες του παγκράτιου Κατηγορία:Αρχαίοι ολυμπιονίκες (5ος αιώνας π.Χ.)
Τριπλή Συμμαχία
μινιατούρα|Η τριπλή συμμαχία (κόκκινο), τριπλή συνεννόηση (γαλάζιο), και άλλοι (ροζ). Με τον όρο Τριπλή Συμμαχία χαρακτηρίστηκε ο αμυντικός συνασπισμός μεταξύ Γερμανίας, Αυστροουγγαρίας και Ιταλίας που συνάφθηκε μετά από εισήγηση του καγκελάριου της Γερμανίας Μπίσμαρκ και συνομολογήθηκε στις 20 Μαΐου του 1882.
Μετά τον Γαλλοπρωσικό πόλεμο (1870-1871) ο Μπίσμαρκ άρχισε να εφαρμόζει πολιτική απομόνωσης της Γαλλίας. Επειδή όμως τόσο η Ρωσία όσο και η Αυστροουγγαρία ήταν πιθανόν να γίνουν σύμμαχες δυνάμεις της Γαλλίας ο Μπίσμαρκ πέτυχε σειρά μεμονωμένων συνθηκών - συμμαχιών των οποίων κύριος σκοπός ήταν ο αποκλεισμός της Γαλλίας από τις δυνάμεις αυτές. Έτσι στην αρχή προηγήθηκε η συμμαχία Αυστροουγγαρίας και Γερμανίας που το 1882 διευρύνθηκε με την προσχώρηση της Ιταλίας. Επειδή όμως ο Μπίσμαρκ συνέχιζε ν΄ ανησυχεί για τη πιθανή στάση της Ρωσίας, προσπάθησε να την προσεταιρισθεί, γεγονός που το πέτυχε σχετικά εύκολα, λόγω του αγγλορωσικού ανταγωνισμού στη Μέση Ανατολή και την Ασία.
Παρά όμως την υφιστάμενη αστάθεια των γερμανορωσικών σχέσεων ο Μπίσμαρκ επιθυμούσε πάντα τη διατήρηση φιλικών σχέσεων με τη Ρωσία. Έτσι όταν η μετά της Ρωσίας συμμαχία της Γερμανίας, που ουσιαστικά ήταν "Συνθήκη Αμοιβαίας Ουδετερότητας" έληγε το 1890, ο Γερμανός καγκελλάριος προέβη σε σχετικά διαβήματα για την ανανέωσή της. Τότε όμως διαφώνησε ως προς τη σύνδεση αυτή με τη Ρωσία ο Αυτοκράτορας Γουλιέλμος Β΄ οπότε και ακολούθησε αφενός μεν η αναγκαστική παραίτηση του Μπίσμαρκ και αφετέρου η αλλαγή της εξωτερικής πολιτικής της Γερμανίας.
Κατηγορία:Συνθήκες Κατηγορία:Διεθνείς συνθήκες Κατηγορία:Διεθνές Δίκαιο Κατηγορία:Α' Παγκόσμιος Πόλεμος Κατηγορία:Ιστορία της Γερμανίας Κατηγορία:Ιστορία της Αυστρίας Κατηγορία:Ιστορία της Ιταλίας Κατηγορία:Ιστορία της Ρωσίας Κατηγορία:Ιστορία των διεθνών σχέσεων
Βάση αριθμητικού συστήματος
Στα αριθμητικά συστήματα, μια βάση (Αγγλικά radix ή base - συμβολίζεται ως r) είναι το πλήθος των μοναδικών ψηφίων (συμπεριλαμβανομένου και του 0) που αναπαριστώνται οι αριθμοί στο συγκεκριμένο αριθμητικό σύστημα. Για παράδειγμα στο δεκαδικό σύστημα αρίθμησης (που χρησιμοποιούμε σήμερα) η βάση είναι το 10 που σημαίνει ότι έχουμε δέκα ψηφία (από το 0 έως και το 9).
Σε κάθε θεσιακό αριθμητικό σύστημα (με εξαίρεση το μοναδιαίο σύστημα με βάση το 1 όπου έχουμε ένα ψηφίο και ο κάθε αριθμός n αναπαριστάται από n επαναλήψεις του μοναδικού ψηφίου) ο αριθμός x και η βάση r γράφονται στην μορφή (x)_r. Στην καθημερινότητα είναι καθιερωμένη η χρήση του δεκαδικού συστήματος αρίθμησης και δεν γράφουμε την βάση. Για παράδειγμα ο (100)_{10} (στο δεκαδικό σύστημα αρίθμησης) αναπαριστά τον αριθμό εκατό ενώ ο αριθμός (100)_2 (στο δυαδικό σύστημα έχουμε βάση 2) αναπαριστά τον αριθμό τέσσερα. Γενικά ένας αριθμός σε ένα σύστημα με βάση r ο οποίος έχει n ψηφία με  γράφεται ως :
Για παράδειγμα ο δεκαδικός αριθμός με βάση τον παραπάνω τύπο γράφεται: Για παράδειγμα ο δυαδικός αριθμός (1101.11)_2 με βάση τον παραπάνω τύπο γράφεται:
Αριθμητικά συστήματα
Οι βάσεις συνήθως είναι φυσικοί αριθμοί. Υπάρχουν όμως και συστήματα με βάση μη ακέραιο αριθμό, όπως για παράδειγμα η βάση της χρυσής τομής ή ακόμη συστήματα με βάση αρνητικό αριθμό.
Παραπομπές
Κατηγορία:Συστήματα αρίθμησης
2313 Αρούνα
Ο Αρούνα (Aruna) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,90. Ανακαλύφθηκε το 1976 από τον Αμερικανό αστρονόμο Χένρυ Λη Τζίκλας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τη θεότητα Αρούνα, προσωποποίηση της κόκκινης αυγής στον Ινδουισμό.
Φυσικά χαρακτηριστικά
Η μέση διάμετρος του Αρούνα εκτιμάται σε 15,54 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0506. Ο Αρούνα περιστρέφεται γύρω από τον εαυτό του μία φορά κάθε 8 ώρες και 54 λεπτά.
Εξωτερικοί σύνδεσμοι
Αρουνα
Πύρρος (αποσαφήνιση)
Το λήμμα Πύρρος μπορεί να αναφέρεται σε κάποια από τις παρακάτω προσωπικότητες της αρχαίας ελληνικής ιστορίας και μυθολογίας:
Επίσης:
Δαμασκηνός Στουδίτης
Βιογραφικά στοιχεία
Γεννήθηκε περί το 1520 στη Θεσσαλονίκη και πρόγονός του ήταν ο Θεσσαλονικεύς Δωρόθεος.
thumb|[[Μονή Στουδίου της Κωνσταντινούπολης.]]
Το 1560 στον Ναό των Αρχαγγέλων («Ροτόντα») της Θεσσαλονίκης ο Ιερομόναχος Δαμασκηνός χειροτονήθηκε Επίσκοπος «Λητής και Ρενδίνης» από τον Αρχιεπίσκοπο Θεσσαλονίκης Θεωνά. Η επισκοπή Λητής και Ρεντίνης υπάχθηκε τελικά στη Μητρόπολη Πολυανής και ο Δαμασκηνός πήρε τον τίτλο του «Προέδρου Πολυανής» ). Το 1574 κατεστάθη μητροπολίτης Ναυπάκτου και Άρτης. Στη μητρόπολη αυτή πέθανε το 1577.
Ο Δαμασκηνός Στουδίτης χαρακτηρίσθηκε ως ο πιο λόγιος και ενάρετος κληρικός του καιρού του. Επίγραμμα αναφερόμενο στον Άγιο, πλέκει τον έπαινό του, χαρακτηρίζοντας τον Δαμασκηνό ως «σοφία τῶν Ἑλλήνων» και τον θάνατό του ως κακή στιγμή, η οποία άφησε τους φιλέλληνες ορφανούς: «Ἑλλήνων μὲν τὴν σοφίαν βαρὺς ὤλεσεν αἰών. Ὃς δὲ φιλέλληνας πάντας ἀπωρφάνισεν».
Το Οικουμενικό Πατριαρχείο τον κατέταξε στο αγιολόγιο της Εκκλησίας το 2013 και η μνήμη του εορτάζεται την 27η Νοεμβρίου.
Προτεινόμενη βιβλιογραφία
Κατηγορία:Έλληνες λόγιοι του 16ου αιώνα Κατηγορία:Στουδίτες Κατηγορία:Μητροπολίτες Λαγκαδά, Λητής και Ρεντίνης Κατηγορία:Μητροπολίτες Πολυανής και Κιλκισίου Κατηγορία:Μητροπολίτες Ναυπάκτου και Άρτης Κατηγορία:Επίσκοποι του 16ου αιώνα
Αεροδρόμιο της Λ'Άκουιλα-Πρετούρο
Το Αεροδρόμιο της Λ΄ Άκουιλα-Πρετούρο (ιταλικά: Aeroporto dell'Aquila-Preturo) (IATA: QAQ, ICAO: LIAP) είναι ένα αεροδρόμιο που εξυπηρετεί την ιταλική πόλη Λ' Άκουιλα του Αμπρούτσο. Το αεροδρόμιο τοποθετείται 7,4 χιλιόμετρα δυτικά-βορειοδυτικά της Λ΄ Άκουιλα και σε υψόμετρο 674 μέτρων πάνω από την επιφάνεια της θάλασσας. Διαθέτει έναν αεροδιάδρομο μήκους 1.410 μέτρων. Τον Απρίλιο του 2015 η υπηρεσία πολιτικής αεροπορίας της Ιταλίας έκλεισε το αεροδρόμιο για πολιτικές πτήσεις και ανακάλεσε την παραχώρησή του στην εταιρεία Xpress.
Εξωτερικοί σύνδεσμοι
Κατηγορία:Αεροδρόμια στην Ιταλία
Δανιήλ Καστρίσιος
Ο Δανιήλ Καστρίτσιος ήταν Έλληνας λόγιος του 17ου αιώνα.